34.pielikums

Cenu aptaujai “Ūdens skaitītāju ar attālinātu datu nolasīšanas funkciju

 nomaiņas pakalpojums SIA “Ķekavas nami” klientiem”

*Līguma projekts*

**LĪGUMS Nr. ...............................**

**par ūdens skaitītāju ar attālinātu datu nolasīšanas funkciju nomaiņas pakalpojums SIA “Ķekavas nami” klientiem**

Rāmavā 2023.gada[[1]](#footnote-1) \_\_\_\_\_\_\_\_\_\_\_\_\_\_\_\_

**Sabiedrība ar ierobežotu atbildību “Ķekavas nami”,** vienotais reģistrācijas Nr. LV40003359306, juridiskā adrese Rāmavas iela 17, Rāmava, Ķekavas pagasts, Ķekavas novads, tās valdes priekšsēdētāja **Raivo Lācis** un valdes locekļa **Edgars Mencis** personā, un kuri rīkojas uz Statūtu pamata, turpmāk tekstā “**Pasūtītājs”,** no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_\_\_\_\_\_\_\_\_ juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā – **Izpildītājs** kura vārdā saskaņā ar statūtiem rīkojas \_\_\_\_\_\_\_\_\_\_\_\_\_\_\_\_\_\_, no otras puses,

turpmāk šī līguma tekstā Pasūtītājs un Izpildītājs abi kopā saukti arī **„**Puses**”**, bet katrs atsevišķi arī **„**Puse**”**, noslēdz šāda satura līgumu, turpmāk – „Līgums”, kas ir saistošs kā Pusēm, tā arī viņu saistību un tiesību pārņēmējiem:

1. **Līguma priekšmets**

1.1. Pasūtītājs uzdod, bet Izpildītājs apņemas ar saviem darba rīkiem, ierīcēm un darbaspēku organizēt un veikt ūdens skaitītāju, kas aprīkoti ar attālināti nolasāmo moduli, nomaiņu un izmaiņu veikšanu Pasūtītāja datu bāzēs, skaitītāju plombēšanu ar savu materiālu, skaitītāja maiņas akta sagatavošanu, parakstīšanu un iesniegšanu Pasūtītājam, turpmāk – “**Darbi”**, šajā Līgumā noteiktajā apjomā, kvalitātē un termiņā, atbilstoši Pasūtītāja tehniskajām specifikācijām un Izpildītāja iesniegtajam piedāvājumam.

1.2. Darbus Izpildītājs veic ievērojot normatīvo aktu prasības, Pasūtītāja norādījumus, Līguma noteikumus un Līguma pielikumā esošo Tehnisko specifikāciju (1.pielikums) un piedāvāto cenu (2.pielikums).

**2. Līguma cena un norēķinu kārtība**

* 1. Līgumcena, pamatojoties uz Iepirkumu komisijas lēmumā (protokols Nr.\_) fiksētajiem iepirkuma rezultātiem par vienu vienību ir \_\_\_\_\_\_\_\_\_\_\_ eiro (\_\_\_\_\_ EUR, \_\_\_ centi) bez PVN. Līguma summa par visu Darba apjomu (288 skaitītāji) ir \_\_\_\_\_\_\_\_\_\_\_ eiro (\_\_\_\_\_ EUR, \_\_\_ centi) bez PVN.
	2. Pievienotās vērtības nodoklis tiek aprēķināts un maksāts saskaņā ar Pievienotās vērtības nodokļa likuma 142. panta nosacījumiem.
	3. Līguma summā ir iekļautas:
		1. visas izmaksas, kas attiecas uz Darbu veikšanu, tai skaitā, bet ne tikai, finanšu piedāvājumā atspoguļotās izmaksas, izmaksas, kas saistītas ar nepieciešamo atļauju un saskaņojumu saņemšanu valsts un pašvaldību institūcijās, ceļa un sakaru izdevumi, izdevumi par Darbu veikšanai nepieciešamo materiālu, tehnikas un aprīkojuma iegādi, piegādi un nomu, energo un citiem resursiem, atlīdzības un obligātie maksājumi, kurus piemēro vai kuri tiks piemēroti Izpildītāja pienākumu pienācīgai izpildei saskaņā ar Līgumu un tamlīdzīgas izmaksas;
		2. izmaksas, kas saistītas ar iespējamo defektu vai trūkumu novēršanu;
		3. Izpildītāja virsizdevumi un peļņa.
	4. Netiek kompensēti nekādi darbi, kuri jāveic atkārtoti sakarā ar konstatētiem trūkumiem būvdarbu kvalitātē. Netiek kompensēta nekvalitatīvi izbūvēto iekārtu demontāža un trūkumu novēršanā izmantoto materiālu, tehnikas vai darba stundu izmaksas, kas radušās Izpildītāja vainas dēļ.
	5. Ja plānotā darbu izpilde pārsniedz 6 (sešas) nedēļas, apmaksa par paveiktajiem darbiem tiek veikta reizi kalendārajā mēnesī.
	6. Apmaksa tiek veikta, ja Puses ir saskaņojušas darbu izpildes tāmi un Izpildītājs iesniedzis rēķinu. Pasūtītājs norēķinās ar Izpildītāju 10 darbdienu laikā pēc rēķina saņemšanas.
	7. Izpildītājs var lūgt avansa maksājumu līdz 25% no līguma summas. Izpildītājs, vienlaicīgi ar avansa rēķinu, iesniedz Pasūtītājam avansa maksājuma garantiju avansa apmērā. Avansa maksājuma garantijai ir jābūt spēkā līdz Pasūtītājs ir dzēsis Uzņēmējam izmaksāto avansu (ja tāds ir saņemts).
	8. Avansa maksājuma dzēšana tiek veikta divos maksājumos - 50% apmērā pirmajā starpmaksājumā, bet atlikusī summa, pēdējā maksājumā.
	9. Visi Līgumā paredzētie maksājumi tiek veikti ar pārskaitījumu uz Izpildītāja norādīto bankas kontu. Par samaksas brīdi tiek uzskatīts datums, kurā Pasūtītājs ir devis rīkojumu savai bankai pārskaitīt uz Izpildītāja norēķina kontu maksājuma summu.
	10. Neviens maksājums, kas tiek izdarīts saskaņā ar Līgumu, netiek uzskatīts par galēju pierādījumu Līguma saistību nedz pilnīgai, nedz arī daļējai izpildei, un neviens maksājums, ieskaitot pēdējo maksājumu, nenozīmē akceptu nepilnīgam, nekvalitatīvam būvdarbam, neatbilstošu remontmateriālu vai neatbilstošu būvizstrādājumu izmantošanai.
1. **Darbu uzsākšana un izpildes termiņš**
	1. Darbus Izpildītājs uzsāk 10 (desmit) dienu laikā, pēc Līguma parakstīšanas. Kā apliecinājumu par darbu uzsākšanu Izpildītājs iesniedz Pasūtītājam skaitītāju nomaiņas aktus.
	2. Izpildītājs, ņemot vērā, ka Darbu izpilde saistīta ar piekļuvi privātpersonu dzīves vietai, vienojas par abpusēji izdevīgu laiku.
	3. Izpildītājs saņem no Pasūtītāja maināmos skaitītājus, uz tiem uzstāda no esošajiem skaitītājiem demontētos attālināti nolasāmos moduļus un veic to datu atjaunošanu, lai nodrošinātu to attālinātu nolasīšanu Pasūtītāja abās datu bāzēs.
	4. Darbu organizatoriskie jautājumi tiek izskatīti un risināti kontaktējoties ar Pasūtītāja pārstāvi. Ja nepieciešamas, var organizēt sapulci, kuras pieņemtie lēmumi tiek fiksēti protokolā.
	5. Izpildītājs var prasīt avansa maksājumu, ja tas ir iesniedzis Pasūtītājam skaitītāju nomaiņas aktus.

**4. Izpildītāja pienākumi un tiesības**

* 1. Izpildītājs ievēro ūdens uzskaites jomu reglamentējošo normatīvo aktu prasības, nodrošina, ka Darbu izpildei tiktu izmantoti tikai ES un Latvijas Republikas standartiem un tehniskiem noteikumiem atbilstoši, attiecīgi sertificēti būvmateriāli un būvizstrādājumi.
	2. Izpildītājam ir pienākums ievērot darba drošības, darba aizsardzības, ugunsdrošības, apkārtējās vides aizsardzības noteikumus, kā arī citu spēkā esošo ārējo normatīvo aktu, kas reglamentē darbu veikšanu, prasības, pretējā gadījumā uzņemoties pilnu atbildību par šo prasību neievērošanas gadījumā radītajām sekām.
	3. Nodrošināt videi nekaitīgu atkritumu apsaimniekošanu, neapdraudētu cilvēku veselību vai dzīvību, kā arī nebojātu trešo personu mantu. Darbu procesā radītos atkritumus jāsavāc un jāutilizē atsevišķi no sadzīves atkritumiem, saskaņā ar spēkā esošo normatīvo aktu nosacījumiem.
	4. Līgumā noteiktos Darbus veikt ar savu (īpašumā vai lietošanā esošu) tehniku, aprīkojumu, būvizstrādājumiem un citiem materiāli-tehniskajiem līdzekļiem, ja vien Līdzēji rakstveidā nevienojas citādi.
	5. Veikt Darbus saviem spēkiem, kā arī atsevišķu darbu izpildei uz Līguma pamata var pieaicināt apakšuzņēmējus, kurus Izpildītājs ir norādījis savā piedāvājumā, vai atbilstoši saskaņojis ar Pasūtītāju, uzņemoties pilnu atbildību par savu nolīgto apakšuzņēmēju darbību.
	6. Nekavējoši, vienas darba dienas laikā, ziņot Pasūtītājam par visiem apstākļiem, kas atklājušies Darbu izpildes procesā un var neparedzēti ietekmēt Darbu rezultātus.
	7. Uzturēt tīrību un nodrošināt Darbu rezultātā radušos būvgružu savākšanu un utilizāciju, sadarbojoties ar dzīvokļa īpašnieku.
	8. Izpildītājs apņemas Darbu izpildes gaitā izskatīt Pasūtītāja mutiskās un rakstiskās pretenzijas par darbu izpildes atbilstību Līguma nosacījumiem un citiem no Līguma izrietošajiem jautājumiem. Pretenzijas novērš pēc iespējas īsākā laikā, bet, ja ir argumentēts pamatojums, 3 (trīs) darba dienu laikā izvērtē un novērš tajā minētos defektus, trūkumus vai sniedz motivētu rakstisku atteikumu.
	9. Izpildītājam jānodrošina dokumentācijas nodošana Pasūtītājam, kā arī jāveic visas no tā atkarīgās darbības, lai Darbi tiktu nodoti Līgumā noteiktajā termiņā.
	10. Šajā līgumā noteikto darbu izpilde tiek fiksēta ar nodošanas – pieņemšanas aktu.
	11. Garantēt izpildīto Darbu kvalitāti 3 (trīs) mēnešus pret ūdens noplūdi.
	12. Garantijas termiņa laikā par saviem līdzekļiem novērst defektus, kas radušies pēc to nodošanas, izņemot defektus, kas radušies nepareizas ekspluatācijas rezultātā.
	13. Pieprasīt Darbu izpildes termiņa pagarinājumu, ja izpilde tiek kavēta viena vai vairāku iemeslu dēļ, kas radušies no Izpildītāja neatkarīgu apstākļu dēļ un Izpildītājs to var dokumentāli pamatot:

 4.15.1. ja iestājas nepārvaramas varas apstākļi un Darbu izpilde tiek apgrūtināta vai padarīta uz laiku neiespējama;

4.15.2. ja pēc Pasūtītāja rakstiska pieprasījuma Darbi vai to daļa ir pārtraukti.

* 1. Izpildītājs pats atbild par zaudējumiem vai citām sekām, ko tas ar savu darbību vai bezdarbību radījis trešajām personām, veicot Darbus, un apņemas šis sekas nekavējoties novērst vai atrisināt.

4.17. Saņemt samaksu par kvalitatīvi veiktiem remontdarbiem Līgumā noteiktajā kārtībā, kā arī pieprasīt no Pasūtītāja līgumsodu 0,5% apmērā no rēķinā norādītās un termiņā nesamaksātās summas par katru nokavēto maksājuma dienu, bet ne vairāk, kā 10% no Līgumcenas.

4.18. Līguma izpildē Izpildītājs ir tiesīgs ar Pasūtītāja saskaņojumu veikt Izpildītāja piedāvājumā norādītā apakšuzņēmēja nomaiņu, uz kuras iespējām iepirkumā Izpildītājs balstījies, vai papildus apakšuzņēmēju piesaisti tikai gadījumos, kad piedāvātais apakšuzņēmējs atbilst iepirkuma procedūras dokumentos apakšuzņēmējiem izvirzītajām prasībām un piedāvātajam apakšuzņēmējam ir vismaz tādas pašas kvalifikācijas, uz kādu iepirkuma procedūrā izraudzītais Izpildītājs atsaucies, apliecinot savu atbilstību iepirkuma procedūrā noteiktajām prasībām un tas neatbilst Publisko iepirkumu likuma 9.panta astotajā daļā minētajiem izslēgšanas gadījumiem.

4.19. Izpildītāja jautājumos par Darbiem pārstāv \_\_\_\_\_\_\_\_\_\_\_\_\_\_\_\_\_\_\_\_\_\_

**5. Pasūtītāja tiesības un pienākumi**

* 1. Pieņemt no Izpildītāja saskaņā ar Līgumu kvalitatīvi izpildītos Darbus pēc faktiski paveiktā apjoma un samaksāt par tiem Līgumā noteiktajā kārtībā.
	2. Neveikt nekāda veida rīcību, kura traucētu Darbu izpildi, ja vien tas nav saistīts ar konstatētiem pārkāpumiem no Izpildītāja puses.
	3. Izpildītāja saņemtos paziņojumus, pieprasījumus, iesniegumus un priekšlikumus Pasūtītājs izvērtē 3 (trīs) darba dienu laikā.
	4. Ja Izpildītājs kavē remontdarbu uzsākšanas vai izpildes termiņu, Pasūtītājam ir tiesības ieturēt līgumsodu 0,5% apmērā no Līgumsummas par katru nokavējuma kalendāro dienu, bet kopumā ne vairāk kā 10% (desmit procenti) no Līgumcenas.
	5. Jebkādi Pasūtītāja apmaksāti materiāli, pakalpojumi vai iekārtas, kļūst par Pasūtītāja īpašumu ar to apmaksas brīdi un, Izpildītāja maksātnespējas gadījumā, tie pāriet Pasūtītāja īpašumā neatkarīgi no tā vai tie ir, vai nav nogādāti Pasūtītājam.
	6. Pasūtītāju jautājumos par Darbiem pārstāv Ķekavā: apsaimniekošanas speciālists tālr.27868329, Valdlaučos: apsaimniekošanas speciālists tālr.26382990.

**6. Līguma darbības termiņš, grozīšanas, papildināšanas un izbeigšanas kārtība**

* 1. Līgums stājas spēkā no brīža, kad to parakstījušas abas puses un darbojas līdz Pušu saistību pilnīgai izpildei.
	2. Līgums ir spēkā līdz saistību izpildei, bet ne ilgāk kā 12 (divpadsmit) nedēļas no līguma spēkā stāšanās dienas.
	3. Līgums var tikt grozīts, papildināts, pagarināts tikai ar Pušu rakstisku vienošanos, kas tiek noformēts kā šī Līguma pielikums un ir tā neatņemama sastāvdaļa.
	4. Pusēm ir tiesības atkāpties no šī līguma izpildes vienojoties par to rakstiski.
	5. Pasūtītājam ir tiesības vienpusēji atkāpties no šī līguma, rakstveidā paziņojot par to Izpildītājam, ja Izpildītājs vairāk kā mēnesi kavē šajā līgumā noteikto līgumsaistību izpildi, uzliekot par pienākumu Izpildītājam segt visus zaudējumus, kas radušies līgumsaistību neizpildes rezultātā.

**7. Nepārvaramā vara**

* 1. Līdzēji tiek atbrīvoti no atbildības par daļēju vai pilnīgu Līgumā paredzēto saistību neizpildi, ja tam par iemeslu bijuši nepārvaramas varas (force majeur) apstākļi.
	2. Iestājoties nepārvaramas varas apstākļiem (Valsts varas pārvaldes lēmumi un rīkojumi, streiki, masu nekārtības, pandēmijas, darbu veikšanu kavē klimatiskie apstākļi, kas neļauj ievērot būvniecības tehnoloģisko procesu un citi objektīvi fakti un iemesli), Līdzējam, kurš pirmais ir konstatējis nepārvaramas varas apstākļus, ir pienākums nekavējoties, bet ne vēlāk kā 2 (divu) darba dienu laikā pēc minēto iemeslu konstatēšanas iesniegt rakstveida paziņojumu otram Līdzējam. Paziņojumā jāraksturo apstākļi, kā arī jāsniedz to ietekmes vērtējums attiecībā uz savu saistību izpildi saskaņā ar Līgumu. Paziņojumā jānorāda paredzamais līgumsaistību izpildes turpinājuma termiņš.
	3. Līdzēji var vienpusēji izbeigt Līgumu, ja nepārvaramas varas apstākļi turpinās ilgāk par 3 (trīs) kalendāriem mēnešiem. Šādā gadījumā neviens no Līdzējiem nav tiesīgs pieprasīt tādējādi radušos zaudējumu atlīdzību. Ja Līgums tiek izbeigts nepārvaramas varas apstākļu dēļ, Pasūtītājs norēķinās ar Izpildītāju tikai par faktiski izpildītajiem remontdarbiem.
	4. Nepārvaramas varas apstākļiem beidzoties, Līdzējam, kurš pirmais ir konstatējis minēto apstākļu izbeigšanos, ir pienākums nekavējoties iesniegt pārējiem Līdzējiem rakstisku paziņojumu.

**8. Pretenzijas iesniegšana un strīdu izskatīšanas kārtība**

8.1. Strīdus, kas radušies līguma izpildes gaitā, Puses cenšas atrisināt savstarpējās vienošanās ceļā. Ja Puses vienošanos nepanāk, strīdus izskata Latvijas Republikas normatīvajos aktos paredzētajā kārtībā.

8.2. Līguma saistību neizpildes gadījumā vai gadījumā, kad tiek radīti zaudējumi otrai Pusei, vainīgā Puse atlīdzina otrai Pusei radušos zaudējumus pilnā apmērā.

8.3. Izpildītājam, nokavējot Pasūtījuma izpildes termiņu ir jāmaksā nokavējuma procenti 0,5% apmērā no līguma kopējās summas par katru nokavēto dienu.

**9. Nobeiguma noteikumi**

9.1. Līgums satur Pušu pilnīgu vienošanos, Puses ir iepazinušās ar tā saturu un piekrīt tā noteikumiem, apliecinot to ar saviem parakstiem.

9.2. Pusēm ir jāinformē vienai otru nedēļas laikā par savu rekvizītu maiņu.

9.3. Visi paziņojumi, vēstules, pretenzijas un cita ar Līgumu saistītā dokumentācija tiek uzskatīta par saņemtu un paziņotu septītajā dienā pēc tās nosūtīšanas uz Puses juridisko adresi.

9.4. Līgums ir sastādīts valsts valodā 2 (divos) eksemplāros, pa vienam eksemplāram katrai Pusei. Visiem eksemplāriem ir vienāds juridisks spēks.

9.5. Ja Izpildītājam Līgumā paredzētajos gadījumos un kārtībā jāmaksā nokavējuma procenti Pasūtītājam, Pasūtītājs vienpusīgi ir tiesīgs, maksājot par izpildītiem darbiem, bezstrīdus kārtībā samazināt apmaksu par Pasūtījumu par nokavējuma procentu summu.

9.6. Nokavējuma procentu apmaksa neatbrīvo Puses no līgumsaistību izpildes.

9.7. Līgums sagatavots uz 6 (sešām) lapām ar šādiem pielikumiem:

9.7.1. Tehniskā specifikācija;

9.7.2. Finanšu piedāvājums.

**10. Pušu juridiskās adreses un rekvizīti**

**PASŪTĪTĀJS IZPILDĪTĀJS**

|  |  |
| --- | --- |
| **SIA “Ķekavas nami”**  |  |
| reģ.Nr. 40003359306 |  |
| Rāmavas iela 17, Rāmava, Ķekavas pagasts, Ķekavas novads |  |
| AS SEB banka |  |
| LV18UNLA0003001609027 |  |
| tālr. 67937448e-pasts : info@kekavasnami.lv  |  |

R.Lācis

E.Mencis

1. Dokumenta parakstīšanas datums ir pēdējā pievienotā droša elektroniskā paraksta laika zīmoga datums [↑](#footnote-ref-1)